NM i bandy for menn

Norgesmesterskapet i bandy for herrer er en årlig turnering som kårer Norges beste bandyklubb. NM har blitt arrangert siden 1912, og vinnerlaget blir tildelt kongepokal. Stabæk er med sine 24 mesterskap den mestvinnende klubben og er også regjerende mester.

Avvikling
Grunnlaget for NM-tittelen er eliteserien på ti lag. Etter seriespillet er det et sluttspill der de åtte øverste lagene på tabellen spiller utslagsturnering. I kvartfinalen blir lag nummer en og to på tabellen trukket mot lag nummer sju og åtte, og lag nummer tre og fire trukket mot lag nummer fem og seks. Kvartfinalene spilles best av tre kamper, og vinnerne av disse oppgjørene går til semifinaler, som spilles best av fem kamper. Vinnerne av semifinalene møtes i NM-finalen, som avgjøres i én enkelt kamp.

Viktige hendelser
 Fra 1912 til 1928 ble norsk bandy spilt med sju spillere på hvert lag og gikk under navnet «ishockey». Ready vant 13 av de 16 mesterskapene i 7-mannsbandy («ishockey»), deriblant det første. 11-mannsbandy ble innført i NM-sammenheng i 1929. B.14 ble første mester med 11 spillere.
 I 1914 ble det ikke arrangert noe mesterskap. På grunn av en ekstremt mild vinter ble det bare avviklet tre kamper hele sesongen.
Norges Bandyforbund ble ikke stiftet før i 1920, fram til dette ble NM arrangert av bandyseksjonen i Norges Fotballforbund.
 Fra starten i 1912 til 1932, samt i 1946, ble norgesmesterskapet spilt som ren utslagsturnering.
 Med unntak av NM i 1946, som var første mesterskap etter andre verdenskrig, har NM-sluttspillet hatt bakgrunn i seriespillet siden 1933.
 I sesongene 1956–1959, samt i 1973, ble det ikke arrangert sluttspill, og vinneren av serien ble utropt til norgesmester. Drafn (1956, 1959 og 1973), Sagene (1958) og Skiold (1957) ble mester i disse sesongene.
 Halfdan Ditlev-Simonsen, Ready, var med på å vinne 13 mesterskap, og han er dermed den spilleren som har flest NM-titler. Alle Ditlev-Simonsens mesterskap var i 7-mannsbandy. Einar «Bror» Andersen, Drafn, og Stabæk-spillerne Lars Johanson, Christian Randsborg og Magnus Høgevold er med sine 11 NM-titler de mestvinnende etter at man gikk over til 11 spillere.
 Publikumsrekorden for NM-finalene er 3145 betalende tilskuere. Den ble satt under lokaloppgjøret mellom Strømsgodset og Sparta på Marienlyst i Drammen i 1962.

Norgesmestere (1912 – 2019)

7-mannsbandy

11-mannsbandy

 I krigsårene ble det arrangert tre illegale mesterskap. Disse mesterskapene regnes ikke som offisielle. Stabæk vant i 1943 og 1945, mens Bestum vant i 1944.

Antall mesterskap 1912 – 2019 
24 NM
Stabæk (1952, 1953, 1955, 1977, 1987, 1993, 1994, 1995, 1996, 1997, 1999, 2000, 2001, 2006, 2007, 2008, 2009, 2011, 2012, 2014, 2016, 2017, 2018, 2019)

19 NM
Drafn (1926, 1932, 1933, 1935, 1938, 1946, 1948, 1950, 1951, 1954, 1956, 1959, 1960, 1961, 1964, 1971, 1972, 1973, 1991)

 14 NM
Mjøndalen (1930, 1937, 1940, 1947, 1969, 1976, 1979, 1980, 1982, 1984, 2002, 2003, 2004, 2005)
Ready (1912, 1913, 1915, 1916, 1917, 1918, 1919, 1920, 1922, 1923, 1924, 1925, 1927, 2015)

 10 NM
Solberg (1981, 1983, 1985, 1986, 1988, 1989 ,1990, 1998, 2010, 2022)

6 NM
Strømsgodset (1962, 1963, 1965, 1967, 1968, 1970)

4 NM
Grane/Mode/Bærum (1931, 1934, 1936, 1949)
Ullevål (1974, 1975, 1978, 2013)

2 NM
Sagene (1958, 1966)
Skiold (1939, 1957)

1 NM
B.14 (1929)
Forward (1928)
Sarpsborg (1992)
Trygg (1921)

Finalesteder
NM-finalene i bandy har blitt arrangert på 15 ulike arenaer. Inkludert omkamper har 43 finaler blitt avholdt i Oslo, 28 i Drammen, 21 i Bærum, 6 i Mjøndalen og 1 i hver av byene Hamar, Moss og Sarpsborg.

 Marienlyst stadion, Drammen: 26 finaler
 Valle Hovin stadion, Oslo: 17 finaler
 Dælenenga, Oslo: 10 finaler
 Frogner stadion, Oslo: 9 finaler
 Stabekkbanen, Bærum: 8 finaler
 Hauger idrettspark, Bærum: 7 finaler
 Bislett stadion, Oslo: 6 finaler
 Mjøndalen: 6 finaler
 Kadettangen, Bærum: 5 finaler
 Gulskogen idrettspark, Drammen: 2 finaler
 Malakoff, Moss: 1 finale
 Nadderud stadion, Bærum: 1 finale
 Norges idrettshøgskole, Oslo: 1 finale
 Sarpsborg kunstis, Sarpsborg: 1 finale
 Vikingskipet, Hamar: 1 finale

Referanser

Litteratur

Se også
NM i bandy for damer
Arbeidermesterskapet i bandy

Eksterne lenker
 Norges Bandyforbund: NM-finaler 1912–1999
 Norges Bandyforbund: Kongepokalvinnere
 sportforalle.no: Norgesmesterskapet i bandy

Bandyturneringer i Norge
NM i bandy